Priekulės geležinkelio stotis
55°33′39″š. pl. 21°18′22″r. ilg.﻿ / ﻿55.5609°š. pl. 21.3062°r. ilg.﻿ / 55.5609; 21.3062 Priekulės geležinkelio stotis – geležinkelio stotis vakarų Lietuvoje, Priekulės mieste, Geležinkelio g. 1, šiaurės vakariniame miesto pakraštyje. Stoja keleiviniai traukiniai Klaipėda–Šilutė. Stoties kompleksas svarbus kaip specifinio kultūrinio ir technologinio paveldo vertybė (33207). Jam priklauso stoties pastatas, I ir II geležinkelininkų namai, vandens bokštas, sandėlis, 2 ūkiniai pastatai. Visi senieji pastatai įdomūs savo architektūra kaip regioninės stilistikos ir tuometinės valdinės architektūros pavyzdžiai. Išliko senoji komplekso struktūra, kompleksas išvengė didesnių pokyčių ir liko vienu iš autentiškiausių ir įspūdingiausių objektų Mažosios Lietuvos etnokultūriniame regione.